text: Video de la Unidad 3 Ñuqaqa Sergiom kani. Taytaymanta Moran, mamaymantañataqmi Navarro. Ñuqaqa Ayapata Ayllu llaqtapim paqarirqani. Yachay wasimanpas uñachaymanta pacham rirqani. Chaypi unay wata wiñarqani. Chaymantañam Hatun Talavera sutiyuq llaqtaman hamurqani. Hinaspa aswan qipanta, aswan hatunchaña kaspay, hatun kay Lima llaqtaman hamurqani. Kay Lima llaqtapim achka llamkaykunapi llamkarqani. Llamkarqanim kay wasikunapi yanapaspa tukuy imata yanapakuspa, llamkapakuspa. Hinaspa, aswan hatun maltachaña kaspaymi ayudante carrokunapi llamkapakurqani. Hinaspapas, llamkarqanitaqmi fabricakunapi CITECIL sutiyuq, manka ruwaykuna, plato ruwaykuna, chaykunapilla llamkarqanim. Chaypim, yachay wasiman rirqani. Hinaspa tayta-mamaytapas yanaparqanitaqmi escuelamanta kutimuspay. Yantakunata qipiykuspam kutimurqani wasimanqa. Hinaptin sabado domingonkunañataqmi tayta-mamayta yanapaq kani, yakuta apamuq kani. Chaymantaqa Qusqu llaqtaman ripukuni, hatun yachaywasipi amawta kanaypaq. Chaypi amawtaman qispinaypaq. Chaytam willakuyta qamman munarqani.